လျင်သော်ကား မင်း၊ နှောင်းသော် ချင်း

လျင်သော်ကား မင်း၊ နှောင်းသော် ချင်း သည် မြန်မာဆိုရိုးစကား ဖြစ်သည်။

အဓိပ္ပာယ်

“လျင်သော်ကား မင်း၊ နှောင်းသော် ချင်း” ဆိုသည်မှာ အခွင့်အရေးကို မည်သို့ အသုံးချသင့်ကြောင်းကို ဖော်ပြသော ဆိုရိုးစကားဖြစ်သည်။

   “လျင်သော်ကား မင်း” ဆိုသည်မှာ “လျင်” (မြန်မြန်ဆန်ဆန် ဆောင်ရွက်ခြင်း၊ အခွင့်အရေးကို လက်လွတ်မခံဘဲ ချက်ချင်း အသုံးချခြင်း) ပြုလုပ်ပါက “မင်း” (အမြင့်ဆုံး ရာထူး၊ အောင်မြင်မှု) ကို ရရှိနိုင်သည်ဟု ဆိုလိုသည်။
   “နှောင်းသော် ချင်း” ဆိုသည်မှာ “နှောင်း” (နှေးကွေးစွာ ဆောင်ရွက်ခြင်း၊ အခွင့်အရေးကို လက်လွတ်ခံခြင်း) ပြုလုပ်ပါက “ချင်း” (သာမန်လူ၊ အောက်ခြေလူတန်းစား) သာ ဖြစ်ရမည်ဟု ဆိုလိုသည်။

ဆိုလိုသည်မှာ အခွင့်အရေး ရရှိချိန်တွင် ချက်ချင်း ဆုပ်ကိုင်ပြီး လျင်လျင်မြန်မြန် ဆောင်ရွက်မှသာ အောင်မြင်မှု ရရှိနိုင်မည်ဖြစ်သည်။ နှေးကွေးစွာ ဆောင်ရွက်ပါက အခွင့်အရေးကို လက်လွတ်ဆုံးရှုံးရပြီး သာမန်အခြေအနေတွင်သာ ရှိနေမည်ဟု ဆိုလိုသည်။ ဤဆိုရိုးစကားသည် အချိန်ကို တန်ဖိုးထားပြီး လျင်မြန်စွာ ဆောင်ရွက်ခြင်း၏ အရေးပါမှုကို ဖော်ပြသည်။ “အလျင်ကြံသော် မင်းဖြစ်၊ အနှေးကြံသော် သူ့ကျွန်ဖြစ်” ဟူ၍လည်း အသုံးပြုသည်။

ကိုးကားချက်များ

   "ပြုရာကိစ္စ၊ ရေးကြုံကြသော်၊ မကျနောက်လျှင်၊ လေးမဖင်နှင့်၊ လျင်သော်ကားမင်း၊ နှောင်းသော်ချင်းတည့်၊" [၁၂၆၆] မဃ ၂၅၀။
   "မယ်တော်၊ အလျင်ကြံသော် မင်းဖြစ်သည်၊ အနှေးကြံသော်သူ့ကျွန်ဖြစ်သည်။…နှေးလို့မဟန်၊ မြန်နိုင်မှ၊ မကြောက်မရွံ့စွန့်စားမှ သင့်လျော်မည်။" [၁၂၇၉] ဓမ္မစေတီ။ ၅၄။

ကိုးကား

Category:မြန်မာဆိုရိုးစကားများ